**NAMA d.d. LJUBLJANA**

# Obvestilo o seji nadzornega sveta

Na podlagi Pravil Ljubljanske borze, d.d. Ljubljana in veljavne zakonodaje družba NAMA d.d. Ljubljana, Tomšičeva ulica 1, Ljubljana, objavlja naslednje sporočilo:

Nadzorni svet družbe se je sestal na seji dne 7. 4. 2021. Na seji se je seznanil z izvajanjem postopkov glede statusnih sprememb v družbi ter soglašal s sklenitvijo Pogodbe o izčlenitvi in prevzemu med družbo NAMA d.d. Ljubljan kot prenosno družbo ter družbo NAMA IN, d.o.o. kot prevzemno družbo. Pogodba se nanaša na izčlenitev trgovinske dejavnosti družbe na odvisno družbo NAMA IN, d.o.o., ki jo je družba NAMA d.d. Ljubljana ustanovila izključno s tem namenom dne 30. 11. 2020. Na novo družbo se tako prenašajo vsa sredstva in obveznosti, povezane z opravljanjem trgovinske dejavnosti. Dan obračuna izčlenitve je 31. 12. 2020, sama izčlenitev pa bo izvedena v primeru potrditve na skupščini delničarjev ter po vpisu skupščinskega sklepa v sodni register.

Nadzorni svet je na seji soglašal tudi z nakupom dela nepremičnine, ki je sicer že v večinski lasti družbe.

Obvestilo bo objavljeno na spletni strani družbe Nama d.d. Ljubljana, od 7. 4. 2021 dalje, najmanj za obdobje 5 let.

 Uprava družbe

Datum: 7.4.2021